นพ.วินัย สวัสดิวร เลขาธิการสำนักงานหลักประกันสุขภาพแห่งชาติ หรือ สปสช. กล่าวว่ากรณีปัญหาโรงพยาบาลสังกัดกระทรวงสาธารณสุข 191 แห่ง ประสบปัญหาขาดสภาพคล่องทางการเงิน โดยมีสาเหตุหลักมาจากค่าใช้จ่ายในการรักษาคนไข้มีแนวโน้มเพิ่มขึ้นและปัญหาไม่คุ้มทุนในการจ้างแพทย์และพยาบาลไปประจำยังโรงพยาบาลในพื้นที่ห่างไกล ซึ่งมีประชากรอาศัยอยู่น้อย ขณะที่ปัญหาโรงพยาบาลขาดทุนเกิดจากการบริหารงานของโรงพยาบาลที่ไม่มีประสิทธิภาพ เช่น การจัดเวรตรวจรักษาถี่เกินไป ทั้งๆ ที่ภาระงานไม่ได้มีมากและการจ้างงานลูกจ้างชั่วคราวในอัตราที่มากเกินไป รวมถึงภาระการเพิ่มค่าตอบแทนให้กับบุคลากรสาธารณสุข อีกปีละกว่า 9,000 ล้านบาท ซึ่งสำนักงบประมาณยังไม่ได้อนุมัติงบประมาณส่วนนี้ให้
นพ.วินัย สวัสดิวร
PERSON
สำนักงานหลักประกันสุขภาพแห่งชาติ
ORGANIZATION